XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4665)
  + [Valencià](/va/acuerdo/4665)






Selector de idioma

Leer

* [Español](/es/acuerdo/4665)
* [Valencià](/va/acuerdo/4665)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ[Butlletí Oficial Universitat d'Alacant](/ca/Publicacion)
================================================================================================================================

Secretaria General

Butlletí Oficial Universitat d'Alacant





XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

Data d'aprovació
:   11/04/2018

Data de publicació
:   11/04/2018

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4665.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4665)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4665)
  + [Compartir acuerdo en 

    X](https://twitter.com/intent/tweet?via=UA_Universidad&text=XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ&url=https://www.boua.ua.es/va/acuerdo/4665)

**Títol:** XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimecres, 11 d'abril de 2018

XXIV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

L’IES Antonio Navarro Santafé de Villena i la Universitat d'Alacant, Seu Universitària de Villena, convoquen el XXIV Concurs de Fotografia en Blanc i Negre IES Antonio Navarro Santafé, amb les BASES següents. El tema serà LA TEXTURA EN EL PAISATGE URBÀ:

BASES

1. Podrà presentar-se al concurs qualsevol persona que residisca a Espanya que no es dedique professionalment a la fotografia. Hi ha dues categories:

- Categoria A: alumnat matriculat en ensenyament secundari obligatori. Hi ha dues modalitats: A1. La textura en el paisatge urbà. A2. La textura en el paisatge urbà de Villena.

- Categoria B: altres participants.

2. El tema serà la textura en el paisatge urbà (la textura en el paisatge urbà de Villena per a la modalitat A2). En cada categoria i modalitat hi haurà una secció en blanc i negre i una altra en color. Es podran presentar fins a un màxim de tres fotografies per cada participant, secció i modalitat, i totes seran inèdites i no seleccionades ni premiades en cap altre concurs o certamen del tipus que siga. De la mateixa manera, els/les participants no podran enviar fotografies que, durant el mateix període de vigència d’aquest concurs, hagen sigut presentades a altres convocatòries de premis, certàmens o similars.

Les fotografies poden presentar-se de dues maneres (format digital o format paper) seguint els requisits següents:

a) Format digital: han de ser arxius JPG amb resolució mínima de 1.024 píxels en el costat major. El pes de l'arxiu no ha de passar de 4 Mb. Han d'enviar-se a qrzjkxgkocdhskteaixc@birle.jjc amb les dades següents: categoria, secció i modalitat per la qual participa, lema de la fotografia, nom i cognoms, adreça de correu electrònic de contacte, lloc de residència i telèfon.

El nom de l'arxiu serà el lema de la fotografia, categoria, modalitat (si escau) i secció per la qual participa. Per exemple: escales.A1.blanc i negre.jpg

b) Format paper: seran presentades sense emmarcar i amb unes mesures mínimes de 24 x 18 cm. Les imatges preses amb càmera digital han d'estar impreses amb resolució mínima de 300 ppp. En el revers dels treballs hi haurà un lema. Cada obra estarà acompanyada per un sobre tancat que especifique en l’exterior el mateix lema del revers de l'obra i en l'interior la categoria, la modalitat i la secció per la qual participa, com també les dades de l'autor o l’autora (nom i cognoms, adreça de correu electrònic de contacte, lloc de residència i telèfon). Els enviaments es realitzaran en un sobre tancat dirigit a l'IES Antonio Navarro Santafé, Departament d'Extensió Cultural, C/ San Benito, s/n de Villena (Alacant) CP 03075. Les obres no premiades es podran recollir personalment o per persona autoritzada, des del 17 al 28 de setembre de 2018, en el mateix lloc on van ser remeses. Si expressament s'especifica que les obres es retornen per correu o agència de transports, s'enviaran a l'adreça adjunta a PORTS DEGUTS. Una vegada excedit aquest termini, s'entendrà abandonament exprés d’aquestes, que passaran a ser propietat de l'IES Antonio Navarro Santafé.

3. El termini d'admissió acaba el 18 de maig de 2018 a les 13 hores i solament seran admesos treballs lliurats en mà, per agència de transports, rebuts per correu postal amb data límit de mata-segells 18-5-2018 i rebuts per correu electrònic amb data 18-5-2018 abans de les 13 hores. L'organització d’aquest concurs no és responsable de la despesa de l'enviament ni dels danys que es puguen ocasionar durant el transport, ni tampoc del robatori o desaparició per qualsevol causa. No es contractarà cap tipus d’assegurança en aquest concurs.

El termini s'obrirà l'endemà de la publicació en el Butlletí Oficial de la Universitat d'Alacant de l'anunci de la convocatòria.

4. El jurat es reserva el dret a rebutjar, prèviament al concurs, els treballs o els/les participants que no complisquen les bases. Seran admeses fotografies en blanc i negre o color sense fotomuntatge digital. La decisió del jurat és inapel·lable.

5. Seran concedits els premis següents:

Categoria A

Modalidat A1

- Premi a la millor fotografia sobre la textura en el paisatge urbà, en blanc i negre: VAL per material fotogràfic obsequi de FOTO MURILLO i diploma.

- Premi a la millor fotografia sobre la textura en el paisatge urbà, en color”: VAL per material fotogràfic obsequi de FOTO MURILLO i diploma.

Modalidat A2

- Premi a la millor fotografia sobre la textura en el paisatge urbà de Villena, en blanc i negre: VAL per material fotogràfic obsequi de l'IES Antonio Navarro Santafé, BECA per a una activitat d'estiu organitzada per l'Espai Jove de Villena i diploma.

- Premi a la millor fotografia sobre la textura en el paisatge urbà de Villena, en color: VAL per material fotogràfic obsequi de l'IES Antonio Navarro Santafé, BECA per a una activitat d'estiu organitzada per l'Espai Jove de Villena i diploma.

Categoria B

- Premi a la millor fotografia sobre la textura en el paisatge urbà, en blanc i negre: 300 € i diploma.

- Premi a la millor fotografia sobre la textura en el paisatge urbà, en color: 100 € i diploma.

La Seu Universitària de Villena es farà càrrec de l'import dels premis de la categoria B, que es consignaran en l’orgànica 39141K4304 del pressupost del Secretariat de Seus Universitàries. L'execució d'aquesta dotació està supeditada a la disponibilitat de liquiditat de la UA. A la quantia d'aquests premis se'ls practicarà la retenció fiscal que marque la legislació vigent.

6. Si la qualitat o la quantitat de treballs presentats no tingueren un nivell mínim es podrà declarar el premi desert.

7. Les fotografies seleccionades es podran veure en [navarrosantafe.edu.gva.es/wordpress.](http://navarrosantafe.edu.gva.es/wordpress/)

Totes les obres premiades quedaran a la disposició de l'IES Antonio Navarro Santafé, el qual podrà publicar-les en forma de material divulgatiu o exposar-les. L'organització no es responsabilitza de les reclamacions que puguen fer-se sobre el dret d'imatge de les persones físiques o jurídiques retratades, i serà l'autor o autora de l'obra qui haurà de respondre per això.

8. El jurat estarà format per un màxim de cinc persones relacionades amb el món fotogràfic i l'art en general . Actuarà com a secretari el secretari de l'IES o la persona en qui delegue, amb veu però sense vot.

9. La decisió serà inapel·lable, pública i serà comunicada als autors seleccionats i premiats i a les autores seleccionades i premiades amb antelació al lliurament de premis. Les persones premiades hauran de demostrar la identitat en la recollida dels premis i cediran de manera indefinida i en exclusiva a l'IES Antonio Navarro Santafé els drets de propietat necessaris sobre la reproducció, la transformació i l’explotació de les obres premiades. Les persones premiades conservaran els drets d'autoria de l’obra que els reserva la Llei de propietat intel·lectual, per la qual cosa seran citades en qualsevol ús futur de l'obra. Els autors i les autores podran fer ús de les obres premiades com a promoció personal o en concepte de currículum artístic, i hauran de citar sempre l'IES Antonio Navarro Santafé com a propietari de les obres. Tots les persones que hi participen autoritzen l'organització a publicar les imatges en qualsevol mitjà promocional del concurs, sempre amb la cita del nom. També es responsabilitzen de l'autoria i la propietat de les obres presentades.

Cada participant no podrà rebre més d'un premi. Si, una vegada resolta la decisió, es comprova que s'han seleccionat diverses obres d'un mateix autor o d’una mateixa autora, els premis de menor categoria seran substituïts per les fotografies d'altres participants que hagen quedat per darrere en la selecció.

10. La participació en aquest concurs implica l'acceptació d'aquestes bases. Els dubtes que puguen sorgir sobre la interpretació i les circumstàncies no previstes seran resoltes pel jurat de forma inapel·lable.

Alacant, 11 d’abril de 2018

CARLES CORTÉS ORTS

VICERECTOR DE CULTURA, ESPORT I LLENGÜES





[Carretera Sant Vicent del Raspeig s/n  
03674 Sant Vicent del Raspeig - Alacant  
 Tel. 95 056 8141 - Fax 85 934 2035](https://www.google.es/maps/@36.527904,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12054&trk=tyah&trkInfo=tarId%8B9606334935830%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)